b'\n_START_ARTICLE_\nPetsamo-ekspeditionerne\n_START_PARAGRAPH_\nPetsamo-ekspeditionerne var en r\xc3\xa6kke sm\xc3\xa5krige gennemf\xc3\xb8rt af finske frivillige mellem 1918 og 1920 mod Petsamo. M\xc3\xa5let med invasionerne var at vinde Petsamo for Finland, hvilket var blevet lovet landet som erstatning af Alexander II i forbindelse med, at et landomr\xc3\xa5de i 1864 var blevet overf\xc3\xb8rt omkring en v\xc3\xa5benfabrik ved gr\xc3\xa6nsen ved Systerb\xc3\xa4ck p\xc3\xa5 Det Karelske N\xc3\xa6s. Bolsjevikerne havde modsat sig at holde zarens tidligere aftaler, og dette bidrog til at forringe forholdet mellem Finland og Sovjetunionen._NEWLINE_Den f\xc3\xb8rste ekspedition i 1918 m\xc3\xb8dte modstand fra britiske tropper, som ville forhindre, at tyskerne (som st\xc3\xb8ttede de hvide finner i deres selvst\xc3\xa6ndighedskamp fra Rusland) ville f\xc3\xb8lge efter, og ekspeditionen m\xc3\xa5tte vende tilbage til Finland uden at have opn\xc3\xa5et sit form\xc3\xa5l. _NEWLINE_En ny ekspedition i 1920, der f\xc3\xb8rst var under ledelse af general Kurt Martti Wallenius og senere af major Gustaf Taucher, m\xc3\xb8dte modstand fra sovjetiske tropper og vendte tilbage til Finland uden at have opn\xc3\xa5et sit m\xc3\xa5l. Gr\xc3\xa6nsekonflikten blev bilagt i 1920 ved Fredsaftalen i Tartu, hvor Rusland afstod Petsamo til Finland.  _NEWLINE_I 1944 besatte Sovjetunionen omr\xc3\xa5det og gennemtvang en finsk afst\xc3\xa5else.'